**Stina Girs** (oikealta nimeltään **Stina Annika Girs-Järvinen**, s. 9. huhtikuuta 1987 ) on suomalainen laulaja, joka tuli tunnetuksi Idols-laulukilpailun viidenneltä tuotantokaudelta, jolloin hän sijoittui kilpailun viidenneksi. Girs on kotoisin Järvenpäästä ja asuu sekä toimii nyt kukkakauppayrittäjänä Hyvinkäällä.

Ura
---

### Uran alku ennen *Idolsia*

Stina Girs aloitti musiikkiharrastuksen 7-vuotiaana pianonsoitolla, mutta 12-vuotiaana hän päätti vaihtaa instrumentin kitaraan sekä lauluun. Ala-asteella hän oli mukana tyttöbändissä. Yläasteella Stina valittiin laulajaksi Jerkstars-yhtyeeseen, jossa hän teki kitaristin kanssa kaikki kappaleet.

Vuonna 2009 Stina alkoi opiskella floristiksi. Hän oli pitkään töissä äitinsä kukkakaupassa.

Ennen *Idolsia* Stina toteutti unelmansa countryhenkisestä sooloprojektista, jolloin hän kokeili Jerkstarsissa vaikuttaneen Juha Pöysän kanssa keikkailua T For Texas Holdem -yhtyeen nimissä.

### 2010: *Idols*

Stina Girs osallistui *Idolsin* viidennen tuotantokauden koelauluihin Helsingissä joulukuussa 2010. Hän pääsi koelauluista jatkoon ja eteni kisassa teatteriviikonlopun ja semifinaalien kautta finaaleihin asti. Girsiä pidettiin kauden voittajasuosikkina, mutta hän putosi kisasta jo toisessa finaalissa. Hän sijoittui kilpailun viidenneksi.

### 2011–: *Idolsin* jälkeen

Idolsin jälkeen hän solmi levytyssopimuksen Sony Musicin kanssa, joka julkaisi Girsin esikoisalbumin *Sydän edellä* 23. marraskuuta 2011. Albumi ei kuitenkaan menestynyt; se nousi vain yhdeksi viikoksi Suomen virallisen albumilistan 49:nnelle sijalle. Albumilta julkaistut singlet "Kirje" ja "Anna mun mennä" eivät nousseet myyntilistoille. Girs osallistui "Anna mun mennä" -kappaleellaan vuoden 2011 *Syksyn sävel* -kilpailuun.

Tammikuussa 2014 Girs julkaisi uuden singlen, "Mä tahdon tietää mitä rakkaus on". Teropekka Virtasen tuottama toinen studioalbumi *Labyrintti* julkaistiin 30. tammikuuta 2015.

Kesäkuussa 2017 Girs julkaisi singlen "Kyl sä tiiät". Kappale on Girsin ensimmäinen uuden levy-yhtiönsä, Kaiku Entertainmentin, kautta julkaisema kappale.

Diskografia
-----------

*Pääartikkeli: Stina Girsin diskografia*
* *Sydän edellä* (2011)
* *Labyrintti* (2015)

Lähteet
-------

1. 1 2  Idols: Stina Girs MTV.fi.  Arkistoitu 19.2.2014. Viitattu 31.1.2014.
2. ↑  Stina Girsin rohkea muutos *Iltalehti*.  2.2.2015. Viitattu 2.2.2015.
3. ↑  Muistatko Idols-tähti Stina Girsin? Katosi julkisuudesta ja vaihtoi täysin alaa – tältä laulajakaunotar näyttää nykyään *Ilta-Sanomat*.  13.6.2017. Viitattu 13.6.2017.
4. ↑  Jerkstars / Bio ReverbNation. Viitattu 9.11.2014.
5. ↑  Stina Girs & T For Texas Holdem PuistoBlues. Viitattu 9.11.2014.
6. ↑  Peliyhtiö: Stina Girs kiinni Idols-voitossa, Martti Saarinen noussut ykköshaastajaksi  7.4.2011. Metropoli.net. Viitattu 31.1.2014.
7. ↑  Paula Koivuniemi -tulkinta pudotti Stina Girsin Idolsista  10.4.2011. HS.fi.  Arkistoitu 22.2.2014. Viitattu 31.1.2014.
8. ↑  Stina Girs opastaa uusia Idols-laulajia  20.1.2012. Iskelmä. Viitattu 31.1.2014.
9. ↑  Musiikkituottajat - Tilastot - Suomen virallinen lista: Stina Girs - *Sydän edellä* Musiikkituottajat.  Arkistoitu 4.10.2015. Viitattu 2.2.2015.
10. ↑  Idolsissa seksikkyydellään hurmannut Stina Girs julkaisee kantripop-levyn  3.11.2011. Metropoli.net. Viitattu 31.1.2014.
11. ↑  Stina Girs tekee tulevana perjantaina vahvan paluun julkaisemalla uuden singlen ja videon  22.1.2014. Sony Music.  Arkistoitu 3.2.2014. Viitattu 31.1.2014.
12. ↑  Stina Girs 20. lokakuuta 2014  20.10.2014. Stina Girs. Viitattu 9.11.2014.
13. ↑  Muistatko Idols-tähti Stina Girsin? Katosi julkisuudesta ja vaihtoi täysin alaa – tältä laulajakaunotar näyttää nykyään *Ilta-Sanomat*.  13.5.2017. Viitattu 18.6.2017.
14. ↑  Stina Girs 12. joulukuuta 2016 *Stina Girs*.  12.12.2016. Facebook. Viitattu 18.6.2017.

Aiheesta muualla
----------------

* Stina Girsin viralliset kotisivut (Arkistoitu – Internet Archive)
* Stina Girs lauluntekijänä

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |